	Na temelju članka 49. stavka 4. Zakona o poljoprivrednom zemljištu („Narodne novine”, broj 20/18, 115/18, 98/19, 57/22 i 136/25) i članka 32. Statuta Grada Malog Lošinja („Službene novine Primorsko-goranske županije“, broj 26/09, 32/09, 10/13, 24/17 – pročišćeni tekst, 09/18, 09/21 i 06/26), Gradsko vijeće Grada Malog Lošinja na sjednici održanoj ____ 2026. godine, donijelo je

 PROGRAM KORIŠTENJA SREDSTAVA OSTVARENIH OD ZAKUPA, PRODAJE, PRODAJE IZRAVNOM POGODBOM, PRIVREMENOG KORIŠTENJA I DAVANJA 
NA KORIŠTENJE IZRAVNOM POGODBOM POLJOPRIVREDNOG ZEMLJIŠTA U VLASNIŠTVU REPUBLIKE HRVATSKE NA PODRUČJU GRADA MALOG LOŠINJA 
ZA 2027. GODINU

Članak 1.

	Program korištenja sredstava ostvarenih od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom poljoprivrednog zemljišta u vlasništvu Republike Hrvatske na području Grada Malog Lošinja za 2027. godinu (u daljnjem tekstu: Program), predstavlja planski dokument kojim se utvrđuje namjensko trošenje sredstava ostvarenih od raspolaganja poljoprivrednim zemljištem u vlasništvu Republike Hrvatske na području Grada Malog Lošinja i to s osnova prihoda od zakupa, dugogodišnjeg zakupa, privremenog korištenja sukladno namjeni definiranoj Zakonom o poljoprivrednom zemljištu.

Članak 2.

	Prihod Proračuna Grada Malog Lošinja ostvaren od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom poljoprivrednog zemljišta u vlasništvu Republike Hrvatske koje se nalazi na području Grada Malog Lošinja, planira se u 2027. godini u iznosu od 4.200,00 Eura.

Članak 3.

	Sredstva iz članka 2. ovog Programa utrošiti će se za programe katastarsko-geodetske izmjere zemljišta, za podmirenje troškova postupaka koji se vode u svrhu sređivanja imovinskopravnih odnosa i zemljišnih knjiga, za podmirenje dijela stvarnih troškova u vezi s provedbom ovoga Zakona, program uređenja ruralnog prostora izgradnjom i održavanjem ruralne infrastrukture vezane za poljoprivredu i akvakulturu, program uređenja zemljišta u postupku komasacije i hidromelioracije, za troškove održavanja sustava za navodnjavanje, za program očuvanja ugroženih područja i očuvanja biološke raznolikosti i za program sufinanciranja izrade programa, projekata i ostalih dokumenata neophodnih za provedbu mjera potpore iz Programa ruralnog razvoja, a čija se izrada sufinancira kroz mjere potpore iz tog Programa i druge poticajne mjere za unapređenje poljoprivrede i akvakulture.

Članak 4.

	Planirana sredstva iz Programa mogu se tijekom godine mijenjati ovisno o ostvarenju sredstava s osnova prihoda od zakupa, dugogodišnjeg zakupa, privremenog korištenja te promjene namjene poljoprivrednog zemljišta.
Članak 5.

	Sukladno članku 49. stavku 5. Zakona o poljoprivrednom zemljištu („Narodne novine”, broj 20/18, 115/18, 98/19, 57/22 i 136/25) Grad Mali Lošinj dostaviti će nadležnom Ministarstvu Izvješće o ostvarivanju programa korištenja sredstava svake godine do 31. ožujka za prethodnu godinu.
        Članak 6.

	Ovaj Program stupa na snagu osmog dana od dana objave u „Službenim novinama” Grada Malog Lošinja.

O b r a z l o ž e n j e
	Program korištenja sredstava ostvarenih od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom poljoprivrednog zemljišta u vlasništvu Republike Hrvatske na području Grada Malog Lošinja za 2027. godinu donosi se na temelju stavka 4. članka 49. Zakona  o poljoprivrednom zemljištu („Narodne novine“, broj 20/18, 115/18, 98/19, 57/22 i 136/25).
Temeljem članka 49. stavka 1. Zakona o poljoprivrednom zemljištu („Narodne novine“, broj 20/18, 115/18, 98/19, 57/22 i 136/25) predviđeno je da su sredstva ostvarena od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom prihod državnog proračuna 25%, 10% proračuna jedinice područne (regionalne) samouprave i 65% proračuna jedinice lokalne samouprave na čijem se području poljoprivredno zemljište nalazi.
Sredstva iz članka 49. stavka 3. Zakona o poljoprivrednom zemljištu („Narodne novine“, broj 20/18, 115/18, 98/19, 57/22 i 136/25) koja su prihod jedinica lokalne i područne (regionalne) samouprave namijenjena su isključivo za programe katastarsko-geodetske izmjere zemljišta, za podmirenje troškova postupaka koji se vode u svrhu sređivanja imovinskopravnih odnosa i zemljišnih knjiga, za subvencioniranje dijela troškova za sređivanje zemljišnoknjižnog stanja poljoprivrednog zemljišta u privatnom vlasništvu, za podmirenje dijela stvarnih troškova u vezi s provedbom ovoga Zakona, za program razminiranja zemljišta, program uređenja ruralnog prostora izgradnjom i održavanjem ruralne infrastrukture vezane za poljoprivredu i akvakulturu, program uređenja zemljišta u postupku komasacije i hidromelioracije, za troškove održavanja sustava za navodnjavanje, za program očuvanja ugroženih područja i očuvanja biološke raznolikosti i za program sufinanciranja izrade programa, projekata i ostalih dokumenata neophodnih za provedbu mjera potpore iz Programa ruralnog razvoja, a čija se izrada ne sufinancira kroz mjere potpore iz tog Programa i druge poticajne mjere za unaprijeđenje poljoprivrede i akvakulture.
	Slijedom naprijed navedenog predlažemo Gradskom vijeću Grada Malog Lošinja na donošenje Programa korištenja sredstava ostvarenih od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom poljoprivrednog zemljišta u vlasništvu Republike Hrvatske na području Grada Malog Lošinja za 2027. godinu.













